
Ministarstvo poljoprivrede,
šumarstva i vodoprivrede 


[bookmark: _Hlk229997559]Broj: UP-I-15-037/26-273/2                                                            18.maj 2026. godine

Ministarstvo poljoprivrede, šumarstva i vodoprivrede , na osnovu člana 30 stav 2 u vezi stava 1 Zakona o slobodnom pristupu informacijama (“Sl.list CG”, br.44/12 i 30/17), odlučujući  po zahtjevu NVO „MANS“ iz Podgorice br. 158790 , Dalmatinska 188,  radi pristupa informacijama, donijelo je: 

 	R J E Š E NJ E 
[bookmark: _Hlk176430723][bookmark: _Hlk164322613][bookmark: _Hlk189737117][bookmark: _Hlk134694289][bookmark: _Hlk121991128]Usvaja se zahtjev NVO „MANS“ iz Podgorice, pa se dozvoljava pristup informacijama po zahtjevu br. 158790 i to kopiji: Svih putnih naloga izdatih na ime ministra u periodu od 01.januara do 31.marta 2026.godine.  
Pristup informacijama ostvariće se dostavom kopije putem pošte, preporučenom pošiljkom na adresu podnosioca zahtjeva, a nakon dostavljanja dokaza o uplati troškova postupka. 
NVO „MANS“ iz Podgorice  je dužno uplatiti troškove postupka  u iznosu od  3,21  € (slovima:  tri eura i dvadesetjedan centi ), u korist budžeta CG na žiro račun  br. 9070000000083001-19 sa naznakom Ministarstvo -“troškovi postupka za pristup informacijama” i o tome dostaviti odgovarajući dokaz ovom Ministarstvu sa pozivom na broj ovog rješenja.
Žalba na rješenja ne odlaže njegovo izvršenje. 
 O b r a z l o ž e nj e

NVO „MANS“ iz Podgorice, podnijelo je Ministarstvu zahtjev za slobodan pristup informacijama br. 158790 i to kopiji: Svih putnih naloga izdatih na ime ministra u periodu od 01.januara do 31.marta 2026.godine.  
U postupku po zahtjevu, Služba za opšte poslove, kadrovska pitanja i slobodan pristup informacijama  se obratila dopisom Službi za finansije, računovodstvo i javne nabavke, u čijem su  djelokrugu rada informacije koje se traže u zahtjevu radi pribavljanja izjašnjenja da li ista ima u posjedu informacije koje su predmet zahtjeva stranke, te da li se, ukoliko iste posjeduju, u ovim informacijama nalaze podaci koji se odnose na fizička lica u smislu Zakona o zaštiti podataka o ličnosti. 
Služba za finansije, računovodstvo i javne nabavke  je dana 07.05.2026.godine dostavila Izjašnjenje po zahtjevu stranke , iz koga proizilazi da ta organizaciona jedinica ministarstva posjeduje tražene informacije po zahtjevu NVO “MANS” i da informacije  sadrže 32 stranice formata A-4 crnobijeli, te da se u istima ne nalaze podaci o ličnosti fizičkih lica.
Ministarstvo, po pravilima upravnog postupanja u smislu člana 12 ZUP-a i člana 27 ZSPI-a,  na osnovu dokaza - Izjašnjenja Službe za finansije, računovdtvo i javne nabavke  je utvrdilo da posjeduje kopije traženih informacija koje po zahtjevu i da ove informacije sadrže 32 stranice formata A-4, te da se u dijelu istih ne nalaze podaci čijim bi se objelodanjivanjem ugrozio neki od interesa iz člana 14 Zakona o slobodnom pristupu informacijama. 
Naime, polazeći od toga da predmet rješavanja čine spisi sadržani i pribavljeni u predmetu, te da van spisa predmeta ne postoji ništa, osim opštepoznate činjenice, prvostepeni organ je shodno članu 30 stav 2 u vezi stava 1 i članu 13 ZSPI-a usvojio zahtjev i dozvolio pristup informacijama, dostavljanjem kopija: Svih putnih naloga izdatih na ime ministra u periodu od 01.januara do 31.marta 2026.godine.  
Kako informacije kojima se pristup omogućava ima 32 stranice formata A4, a da se pristup omogućava dostavljanjem kopije, to se primjenom člana 33 stav 2 Zakona o slobodnom pristupu informacijama i člana 2 Uredbe o naknadi troškova u postupku za pristup informacijama („Sl. List CG“, br. 66/16 i 121/21), određuju troškovi postupka pristupa traženim informacijama.
Naime, članom 33 stav 2 Zakona o slobodnom pristupu informacijama je propisano da: ,,Podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije”, ali se troškovi postupka  u smislu člana 2 stav 1 tačka 1 alineja 1 Uredbe o naknadi troškova u postupku za pristup informacijama od ukupno 32 stranice određuju za 12 stranica formata A-4 u iznosu od 3,21  eura  ( tri eura i dvadesetjedan centi), od čega na ime kopiranja informacije 0,36 eura (nula eura i tridesetšest centi) i na ime dostavljanja informacija putem pošte preporučenom pošiljkom  prema cjenovniku poštanskih usluga u iznosu od 2,85   eura (dva eura i osamdesetpet centi), za  160 gr.  tražene dokumentacije, gdje je prema cjenovniku poštanskih usluga za gramažu od 101  gr. do 250 gr. visina troškova od 2,85 eura,  a što za 160 gr. dostavljanja kopija traženih informacija po zahtjevu stranke čini iznos kako je to već navedeno od 3,21  eura, s tim što se kako je to propisano članom 2 stav 2 ove uredbe, za fotokopiranje informacija koje se odnose na format A4-crnobijeli prvih dvadeset stranica ne naplaćuje.
Podnosilac zahtjeva je u smislu člana 33 stav 5 i 6 ovog zakona dužan platiti troškove postupka pristupa informacijama koji su određeni ovim rješenjem i o tome dostaviti Ministarstvu , dokaz sa pozivom na broj ovog rješenja i naznakom “troškovi postupka pristupa informacijama”. Ako podnosilac zahtjeva ne dostavi dokaz da je uplatio troškove postupka određene ovim rješenjem, prvostepeni organ mu neće omogućiti pristup informacijama po zahtjevu.
Žalba na rješenje ne odlaže izvršenje, shodno članu 36 Zakona o slobodnom pristupu informacijama. 
Na osnovu izloženog, odlučeno je kao u dispozitivu rješenja. 
Uputstvo o pravnom sredstvu: Protiv ovog rješenja može se izjaviti žalba, Agenciji za zaštitu ličnih podataka i slobodan pristup informacijama  u roku od 15 dana od dana  prijema rješenja, neposredno ili preko ovog Ministarstva . Žalba se podnosi u dva primjerka.
                                                                                                                       
                                                                                                                           S poštovanjem
     Vladimir Joković, 

